
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥ ΧΟΣ ΤΕΤΑΡΤΟ _ Αρ. Φύλλου 228 

9 Απριλίου 1998 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επανακαθορισμός των ορίων του αιγιαλού-παραλίας 
στη θέση Λεόντι, Κοινότητας Κυψέλης-Αίγινας. .. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου οικισμού Καστρα- 
κίου Ν. Τρικάλων στα Ο.Τ. 80, 83. 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1 027961/1575/Β0010 I 1 ) 

Επανακαθορισμός των ορίων του αιγιαλού-παραλίας στη 
θέση Λεόντι, Κοινότητας Κυψέλης-Αίγινας. 

Ο ΓΕΝ. Δ/ΝΤΗΣ ΔΗΜ. ΠΕΡΙΟΥΣΙΑΣ 
ΚΑΙ ΕΘΝΙΚΩΝ ΚΛΗΡΟΔΟΤΗΜΑΤΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 -περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις: 

α) Του άρθρου 13 του Ν. 1078/1980, και 

β) Του άρθρου 23 του Ν. 1337/1983. 

2 Τις διατάξεις της παρ. 9 του άρθρου 1 του Κεφ. Β της 
0208/181/26.4.1982 (ΦΕΚ 214/Β726.4.1982) κοινής 
απόφασης των Υπουργών Προεδρίας Κυβερνήσεως και 
Οικονομικών. 

3. Τις διατάξεις του άρθρου 9 του Π.Δ. 551/1988 (ΦΕΚ 
259/Α71988). 

4. Την από 10.8.1995 Έκθεση Επιτροπής καθορισμού 
των ορίων του αιγιαλού και παραλίας, που επανακαθόρισε 
τα όρια του αιγιαλού και της παραλίας στη θέση Λεόντι 
Κοινότητας Κυψέλης Αίγινας και το από 4.12.92 τοπο- 
γραφικό διάγραμμα σε μία πινακίδα με κλίμακα 1:500, που 
συντάχθηκε από τον τοπογράφο μηχανικό Περικλή Σφύρα 
και ελέγχθηκε και θεωρήθηκε την 28.1.1993 και 
29.1.1993 και αντίστοιχα από την Δ.Τ.Υ. Νομ/κής Αυτο¬ 


διοίκησης Πειραιά και συνοδεύει την έκθεση της προανα- 
φερόμενης Επιτροπής. 

5) Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ.544.5/249/96/11.4.96 έγ¬ 
γραφό του. 

6) Τις διατάξεις του Ν. 2503/97 άρθρο 1 παρ. 2 και 6 
, (ΦΕΚ 107/Α730.5.97). 

1 7) Την αριθ. 1087903/1481 /00068/28.7.97 απόφαση 

του Υπ. Οικονομικών, αποφασίζουμε: 

Επικυρώνουμε την από 10.8.1995 Εκθεση Επιτροπής 
καθορισμού των ορίων του αιγιαλού και παραλίας, καθώς 
και το από 4.12.92 τοπογραφικό διάγραμμα σε μία πινα¬ 
κίδα που την συνοδεύει, το οποίο συντάχθηκε από τον το¬ 
πογράφο μηχανικό Περικλή Σφύρα, με κλίμακα 1:500, επί 
του οποίου η παραπάνω Επιτροπή με κόκκινη γραμμή επα¬ 
νακαθόρισε τα όρια του αιγιαλού στη θέση Λεόντι Κοιν. 
Κυψέλης Αίγινας και με κίτρινη γραμμή τα όρια της παρα¬ 
λίας στην ίδια θέση. 

Η παρούσα απόφαση μαζί με την έκθεση και το διά¬ 
γραμμα που προαναφέραμε να δημοσιευθούν στην Εφη¬ 
μερίδα της Κυβερνήσεως, σύμφωνα με τις διατάξεις του 
άρθρου 13 του Ν. 1078/1980. 

Αθήνα, 16 Μαρτίου 1998 
Ο Γενικός Διευθυντής 
ΠΑΝ. ΠΙΛΑΤΗΣ 


ΕΚΘΕΣΗ 

Επιτροπής καθορισμού των ορίων αιγιαλού (κοινή υπουρ¬ 
γική απόφαση των Υπουργών Προεδρίας και Οικονομι¬ 
κών 0208/181/26.4.82) για τον επανακαθορισμό των 
ορίων του αιγιαλού στο Λεόντι - Κοινότητας Κυψέλης 
Αίγινας, που έχει εγκριθεί με την αριθ. 714250/ 

11.8.89 απόφαση του Νομάρχη Πειραιά (ΦΕΚ 557/Δ / 
6.9.89). 

Στο Λεόντι Αίγινας σήμερα 10.8 1995, ημέρα Πέμπτη, 
οι πιο κάτω υπογράφοντας: 

α) Νσύσιος Νικόλαος ΠΕΑ, Προϊστάμενος της Κτηματι¬ 
κής Υπηρεσίας Πειραιά, ως Πρόεδρος. 

β) Μεγρέμης Χαράλαμπος ΠΕΑ, μηχανικός του Τεχνι¬ 
κού Τμήματος της Κτηματικής Υπηρεσίας Πειραιά, ως 
αναπληρωτής του Προϊσταμένου του Τεχνικού Τμήματος, 
που απούσιαζε λόγω κωλύματος, ως μέλος. 

γ) Μανωλάκος Βασίλειος, Πλωτάρχης Λ.Σ., Λιμενάρχης 
Αίγινας, ως μέλος, 

που αποτελούμε την πιο πάνω Επιτροπή καθορισμού 
των ορίων Αιγιαλού, δυνάμει της 0208/181/26.4.1982 
(ΦΕΚ 214/Β782) κοινής Υπουργικής απόφασης των 
Υπουργών Προεδρίας και Οικονομικών, καθώς και της 
957451/2.3.90 απόφασης του Νομάρχη Πειραιά «περί 
συστάσεως Επιτροπής Καθορισμού των ορίων του αιγια- 
λού», συγκληθείσα κατόπιν της με αριθμό 2299/2.8.95 
πρόσκλησης του Προέδρου της Επιτροπής, μεταβήκαμε 
σήμερα στις 10.8.1995, ημέρα Πέμπτη και ώρα 11 ΌΟπ.μ. 
στο Λεόντι - Κοινότητας Κυψέλης Αίγινας και αφού λά¬ 
βαμε υπόψη μας: 

1) Την από 9.12.1992 αίτηση της ΑΓΕΤ ΗΡΑΚΛΗΣ, με 
την οποία ζητά τον επανακαθορισμό των ορίων του αιγια- 
λού στο Λεόντι - Κοινότητας Κυψέλης Αίγινας. 

2) Το τοπογραφικό διάγραμμα με ημερομηνία 
4.12.1992 σε κλίμακα 1:500 του Πολιτικού Μηχανικού Κ. 
Σφύρα, που ελέγχθηκε και θεωρήθηκε στις 28.1.93 και 
29.1.93 αντίστοιχα από τη Διεύθυνση Τεχνικών Υπηρε¬ 
σιών - Νομαρχίας Πειραιά. 

3) Τις διατάξεις του Α.Ν. 2344/1940, όπως τροποποιή¬ 
θηκε σήμερα καθώς και τη σχετική Δικαστηριακή και Διοι¬ 
κητική Νομολογία. 

4) Την μετά από επιτόπιο μετάβαση σχηματισθείσα 
αντίληψη, για το πλάτος της βρέχόμενης ζώνης της ξηράς 
και το γεγονός ότι εκεί έχουν γίνει παράνομα έργα (Λιμε¬ 
νοβραχίονας, μπάζα κ.λπ). 

5) Ενδεικτικά τις ένορκες καταθέσεις μαρτύρων που 
έγιναν στις 13.7.1993 ενώπιον της Επιτροπής στο Λιμε¬ 
ναρχείο Αίγινας. 

6) Το 544/5/157/94/331 /19.3.94/ΥΕΘΑ/ΓΕΝ/Α2 έγ¬ 
γραφο ΓΕΝ. 

7) Τον κατά μήκος της ακτογραμμής προστατευτικό 
τοίχο (προ του μηχανοστασίου), που είχε ανεγερθεί άνω 
της στάθμης εδάφους, προφανώς για να εμποδίζει τα κύ¬ 
ματα να εισέρχονται ενδότερα. 

8) Την μαρτυρική κατάθεση του υπαλλήλου μηχανικού 
της ΑΓΕΤ ΗΡΑΚΛΗΣ, Γιαννόπουλου Αλκιβιάδη, που ανα¬ 
φέρει ότι κατά μήκος της παραλίας υπήρχαν προστατευτι¬ 


κοί, έναντι του κυματισμού, ογκόλιθοι που αργότερα μετα¬ 
κινήθηκαν, αποφασίζει: 

1. Επανακαθορίζει επί του πιο πάνω διαγράμματος την 
οριογραμμή του αιγιαλού, μόνο στις δύο λοφοειδείς εξάρ¬ 
σεις που βρίσκονται στο ανατολικό και δυτικό τμήμα της 
περιοχής όπου ζητείται ο επανακαθορισμός, με συνεχή 
κόκκινη γραμμή και με τα στοιχεία 1,2, ...,6,7 και 8,9,10, 
... 15, 16 αντίστοιχα, λόγω εμφιλοχωρήσεως σφάλματος 
κατά τον αρχικό καθορισμό (Γνωμοδότηση Ν.Σ Κ. 82/ 
1970), ενώ στην υπόλοιπη περιοχή παραμένουν τα όρια 
του αιγιαλού όπως είχαν καθορισθεί αρχικά (απόφαση Νο¬ 
μάρχη 714250/11.8.89, ΦΕΚ 557/Δ76.9.89), πριν την 
κατασκευή των παράνομων έργων (Λιμενοβραχίονας, 
μπάζα), που αλλοίωσαν τα υψόμετρα της υπόψη περιο¬ 
χής 

Οι κορυφές της οριογραμμής του αιγιαλού καθορίζονται 
με συντεταγμένες από το Κρατικό Δίκτυο της Γ.Υ.Σ. 

2. Επανακαθορίζει ζώνη παραλίας, την υπόλοιπη πέραν 
του αιγιαλού χερσαία έκταση των δύο πιο πάνω λοφοειδών 
εξάρσεων εκατέρωθεν της κίτρινης γραμμής και έως την 
οριγραμμή αιγιαλού με τα στοιχεία 4, 7 και 8, 12 αντί¬ 
στοιχα, επειδή το πλάτος των δύο λοφοειδών εξάρσεων 
είναι πολύ μικρό και επειδή θεωρείται απαραίτητη λόγω 
της φύσης της συνεχόμενης προς τον αιγιαλό ξηράς και 
της αδυναμίας να εξυπηρετηθούν από τον αιγιαλό οι σκο¬ 
ποί της παρ. 1 του άρθρου 7 του Α.Ν. 2344/1940, δηλαδή 
ότι ο αιγιαλός και η παραλία εκτός του κυρίου και αρχικού 
προσδιορισμού αυτών, που είναι η επικοινωνία από τη θά¬ 
λασσα προς την ξηρά και αντίθετα, δύνανται να χρησιμεύ¬ 
ουν και για άλλους σκοπούς, δηλαδή συγκοινωνιακούς, 
εξωραίστικούς-τουριστικούς και λοιπούς κοινωφελείς, 
καθώς επίσης και για εκμετάλλευση προς όφελος του Δη¬ 
μοσίου. 

Στην υπόλοιπη περιοχή παραμένουν τα όρια της παρα¬ 
λίας όπως είχαν καθορισθεί αρχικά (απ. Νομάρχη 
714250/11.8.89, ΦΕΚ 557/Δ789). 

Η Επιτροπή 

Ν. ΝΟΥΣ ΙΟΣ, X. ΜΕΓΡΕΜΗΣ, Β. ΜΑΝΩΛΑΚΟΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 829 

Τροποποίηση ρυμοτομικού σχεδίου οικισμού Καστρακίου 
Ν. Τρικάλων στα Ο.Τ. 80, 83. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του Ν. Δ/τος της 17.7.1923 «περί σχε¬ 
δίων πόλεων κ.λπ.», όπως τροποποιήθηκαν και συμπλη¬ 
ρώθηκαν μεταγενέστερα. 

2. Τις διατάξεις του Ν. 1337/83 (ΦΕΚ 33/Α783) «επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις», όπως τροποποιήθηκαν και συμπλη¬ 
ρώθηκαν με τις διατάξεις του Ν. 1512/85 {ΦΕΚ 4/Α785). 

3. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το Ν. Δ/γμα 732/70. 

4. Το Π. Δ/γμα 183 {ΦΕΚ 70/Α75.6.86) «έγκριση τρο¬ 
ποποιήσεων σχεδίων πόλεων και καθορισμός όρων και πε¬ 
ριορισμών δόμησης από τους Νομάρχες». 

5. Τις διατάξεις του Ν. 2218/94 {ΦΕΚ 90/Α713.6.94) 
«Ιδρυση νομαρχιακής αυτοδιοίκησης, τροποποίηση διατά¬ 
ξεων για την πρωτοβάθμια αυτοδιοίκηση και την περιφέ¬ 
ρεια και άλλες διατάξεις», όπως συμπληρώθηκαν με τις 
διατάξεις του Ν. 2240/94 {ΦΕΚ 153/Α716.9.1994). 


6. Την αριθ. 27/31.3.95 (ΦΕΚ 358/Β74.5.95) από¬ 
φαση του Νομαρχιακού Συμβουλίου Τρικάλων «Εσωτερι¬ 
κός Οργανισμός Οργάνωσης και λειτουργίας της Νομαρ¬ 
χιακής Αυτοδιοίκησης Τρικάλων». 

7. Την 2464/4.9.92 απόφασή μας «περί εγκρίσεωςτης 
πολεοδομικής μελέτης της πολεοδομικής ενότητας...». 

8. Την αριθ. 132/97 γνωμοδότηση του Δημοτικού Συμ¬ 
βουλίου Τρικάλων υπέρ της προτεινόμενης τροποποίησης 
του σχεδίου πόλεως. 

9. Την αριθ. Ιη/πρ. 2ο/10.3.98 γνωμοδότηση του 
Σ.Χ.Ο.Π. Ν. Τρικάλων υπέρ της έγκρισης της ανωτέρω 
τροποποίησης του εγκεκριμένου σχεδίου πόλεως Τρικά¬ 
λων, αποφασίζουμε: 

Την έγκριση της κατάργηση τμήματος πεζοδρόμου που 
διέρχεται εντός της ιδιοκτησίας Βασιλείου Μπάτζιου ανά¬ 
μεσα στα Ο.Τ. 80-83, όπως φαίνεται στα συνημμένα σχέ¬ 
δια. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Κοινότητας 
Καστρακίου. 

Η απόφαση αυτή με το σχεδιάγραμμα που την συνοδεύ¬ 
ουν να δημοσιευθεί στην Εφημερίδα της Κυβερνήσεως. 

Τρίκαλα, 19 Μαρτίου 1998 

Ο Νομάρχης 
ΣΤ. ΠΑΤΡΑΜΑΝΗΣ 























